Irina Tănase, iubita lui Liviu Dragnea, l-a vizitat pe Liviu Dragnea la Penitenciarul Rahova, unde acesta se află încarcerat de luni. A plecat după mai bine de o oră, fără a spune cum se simte fostul lider PSD.

Irina Tănase a fost însoțită de Valentin Dragnea, fiul lui Liviu Dragnea. Nici acesta nu a vrut să spună cum se simte Dragnea și ce a cerut să i se aducă la penitenciar, potrivit Mediafax.

Irina Tănase ducea o valiză, iar o persoană care o însoțea îi ținea o umbrelă în față pentru a limita accesul presei.

Liviu Dragnea a fost încarcerat la Penitenciarul Rahova, unde se află în carantină pentru o perioadă de 21 de zile.

Fostul lider PSD a fost condamnat la închisoare de 3 ani și 6 luni cu executare, în dosarul angajărilor fictive de la Direcția de Protecție a Copilului Teleorman. Decizia Înaltei Curți de Casație și Justiție este definitivă.